Уважаеми колеги,

За съжаление, настоящата епидемиологична обстановка ни постави пред предизвикателства, които нарушиха учебния процес и затрудниха нормалното му протичане. Това от своя страна налага и промени в начина на провеждане на семестриалните изпити.

След обсъждане с гл. ас. д-р Румен Ляпчев , който води семинарните занятия, решихме по изключение тази година изпитът по Органична химия I част за специалностите Екохимия и Компютърна химия да се проведе под следната форма:

1. Изпита ще бъде писмен и ще се проведе в две части

- на 22.07.2020г. от 14-17 часа задачи

- на 23.07.2020г. от 9-11 развиване на теоретични въпроси

2. Оценката се формира по следния начин:

Изпита се счита за взет, ако оценката и за двете части е по-висока или равна на среден 3.00. При това положение крайната оценка представлява средно аритметичната стойност на оценките от двете части.

3. В частта със задачи ще бъде включен материал, разглеждан на семинарните занятия

4. В теоретичната част ще бъде включен лекционният материал по представените ви програма и конспект.

5. Право да се явят на изпит имат всички студенти отспециалности Екохимия и Компютърна химия II курс за учебната 2019/2020, както и студенти от предходни випуски със заверени студентски права и протокол.

6. Студентите от специалност Химия III курс, могат да се явят на поправителен изпит по Органична химия 2 само при успешно положен изпит по Органична химия 1. Право да се явят на изпит имат всички студенти завършили семестриално, независимо дали са си взели изпита по Органична химия I част. Позволяваме си да направим това изключение, тъй като изпита по Органична химия I е с по-късна дата. За колегите, които не са преминали успешно изпита по Органична химия I, оценката им по Органична химия II ще бъде нанесена в Главната книга, едва след успешното полагане на изпита по Органична химия I.

7. Всички студенти от предходни години, желаещи да се явят на изпит, трябва да ме информират по електронна поща до 15.07.2020 г., за да можем да осигурим достатъчно пространство, съобразено с настоящите изисквания.

7. Поправителният изпит през септември ще бъде проведен при същите правила.

8. Колегите, които не успеят да се спрявят на редовна и поправителна сесия, при следващи явявания ще следват правилата за основните курсове Екохимия и Компютърна химия или Химия за съответната учебна година.

12.06.2020 г. проф. д-р Росица Николова